టాప్-200 జాబితాలో 14 మంది భారతీయులున్యూఢిల్లీ: స్టాక్ మార్కెట్ ర్యాలీతో రిలయన్స్ ఇండస్ట్రీస్ అధినేత ముకేశ్ అంబానీ సంపద విలువ రోజు రోజుకు పెరిగిపోతోంది. ప్రస్తుతం అంబానీ సంపద విలువ 3,520 కోట్ల డాలర్లు. ప్రస్తుత మారకం రేటు ప్రకా రం ఇది దాదాపు రూ.2.25 లక్షల కోట్లకు సమానం. దీంతో బ్లూమ్బర్గ్ బిలియనీర్స్ ఇండెక్స్ జాబితాలో గత ఏడాది 29వ స్థానంలో ఉన్న అంబానీ ఈ సంవత్సరం ఏకంగా 19వ స్థానానికి ఎదిగారు.  ఆసియాలో చైనా ఇ-కామర్స్ ఆలీబాబా వ్యవస్థాపకుడు జాక్ మా (4,350 కోట్ల డాలర్లు) తర్వాత ముకేశ్ రెండో అత్యంత సంపన్నుడిగా నిలిచారు. గత సంవత్సరం వరకు హాంకాంగ్కు చెందిన లీ కాంగ్ ఈ స్థానంలో ఉన్నారు. ఈ ఏడాది అంబానీ ఆ స్థానాన్ని కైవసం చేసుకున్నారు. స్టాక్ మార్కెట్ జోరుతో గత ఏడు నెలల్లోనే అంబానీ ఆస్తుల విలువ 1,250 కోట్ల డాలర్లు (సుమారు రూ.77,000 కోట్లు) పెరిగిందని బ్లూమ్బర్గ్ బిలియనీర్స్ ఇండెక్స్ పేర్కొంది. ఈ తాజా ఇండెక్స్లోని టాప్-200 సంపన్నుల జాబితాలో అంబానీతో పాటు భారత్కు చెందిన మొత్తం 14 మందికి చోటు దక్కింది. వీరిలో స్టీల్ జార్ లక్ష్మీ మిట్టల్ (1680 కోట్ల డాలర్లు), అజిమ్ ప్రేమ్జీ (1,580 కోట్ల డాలర్లు), పల్లోంజీ మిస్త్రీ (1,560 కోట్ల డాలర్లు), శివ్ నాడార్ (1,350 కోట్ల డాలర్లు) టాప్-100 జాబితాలో ఉండగా,  దిలీప్ సంఘ్వి, ఉదయ్ కోటక్, కుమార మంగళం బిర్లా, సైరస్ పూనావాలా, గౌతమ్ అదానీలకు టాప్-200 జాబితాలో చోటు దొరికింది.
tap-200 jaabitaalo 14 mandi bhaaratheeyulunyuudlii: stack market ryaaliitoe relions industries adhinetha mukesh ambani sampada viluva roju rojuku perigipotondi. prastutam ambani sampada viluva 3,520 kotla daalarlu. prastuta maarakam retu praka ram idhi daadaapu roo.2.25 lakshala kotlaku samanam. deentho bloomberg billianeers index jaabitaalo gatha edaadi 29va sthaanamlo unna ambani ee samvatsaram ekamgaa 19va sthaanaaniki edigaaru.  aasiyaalo chaina i-comers alibaba vyavasthaapakudu jak maa (4,350 kotla daalarlu) tarvaata mukesh rendo atyanta sampannudigaa nilichaaru. gatha samvatsaram varaku hankangku chendina lee cong ee sthaanamlo unnaaru. ee edaadi ambani aa sthaanaanni kaivasam chesukunnaru. stack market jorutho gatha edu nelallone ambani aastula viluva 1,250 kotla daalarlu (sumaru roo.77,000 kotlu) perigindani bloomberg billianeers index perkondi. ee taja indexloni tap-200 sampannula jaabitaalo ambaaneetho paatu bhaaratku chendina mottam 14 mandiki chotu dakkindi. veerilo steel jar lakshmi mittal (1680 kotla daalarlu), ajim premji (1,580 kotla daalarlu), pallonji mistri (1,560 kotla daalarlu), shiv nadar (1,350 kotla daalarlu) tap-100 jaabitaalo undagaa,  dilip sanghvi, uday kotak, kumara mangalam birla, sairas poonavala, gautam adaaneelaku tap-200 jaabitaalo chotu dorikindi.